Diari Oficial de la Generalitat Valenciana


Sumari del DOGV 8282, del 26-04-2018 (2018/3551)

Notificació de la sentència dictada en el procediment de guarda i custòdia número 1725/2015.
--------------------------------------------------------------------------------------------

### Dades del document

Número de DOGV
:   8282

Data del DOGV
:   26-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3551


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1725/2015. [2018/3551]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que, en les actuacions de família, de guarda, custòdia o aliments de fills menors no matrimonials no consensuats número 1725/2015, seguides a instàncies de Silvia Patricia Urgiles Collaguazo contra Franklin Rommel Urresta Rivera, en situació de rebel·lia, en els quals, en data 20 de març de 2017, ha recaigut sentència que, en la part dispositiva, diu així:  
  
«Dispositiva  
Estime la demanda plantejada per Silvia Patricia Urgiles Collaguazo contra Franklin Rommel Urresta Rivera, declarat en rebel·lia; ha sigut part el Ministeri Fiscal i procedeix adoptar les següents mesures definitives respecte a la filla comuna A. A.  
Ambdós progenitors ostentaran la pàtria potestat sobre la menor, si bé s'atribueix, a la demandant, la guàrdia i la custòdia de la filla menor d'edat.  
El pare podrà tindre la menor en la seua companyia:  
- Fins que la menor complisca tres anys, tots els dissabtes des de les 10.00 a les 16.00 hores; arreplegarà i entregarà la menor en el domicili matern, i hi inclourà els períodes de vacacions escolars.  
- Des del dia que la menor complisca tres anys fins al dia que complisca sis anys, els caps de setmana alterns, des de les 11.00 hores del dissabte a les 20.00 hores del diumenge; arreplegarà i entregarà la menor en el domicili matern, inclosos els períodes de vacacions escolars.  
- A partir dels sis anys, caps de setmana alterns des de les 19.00 hores del divendres fins a les 20.00 hores del diumenge; arreplegarà i entregarà la menor en el domicili matern així com la mitat de les vacances escolars, i el pare triarà els anys parells i la mare, els imparells, si bé el període vacacional d'estiu s'entendrà reduït al mes d'agost que es distribuirà, excepte acord entre les parts, per setmanes alternes entre ambdós progenitors, triant el pare els anys parells i la mare els imparells.  
  
El pare haurà pagar, en concepte de contribució als aliments de la menor, la quantitat de 275 euros mensuals, quantitat que ingressarà en el compte que designe la demandant dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística i contribuirà a les despeses extraordinàries amb el pagament de la meitat d'aquelles que s'acrediten i resulten necessàries o hagen sigut consensuades per ambdues parts.  
Tot això sense fer una especial condemna en les costes d'aquest procediment.  
Contra aquesta resolució es pot interposar un recurs d'apel·lació que haurà d'interposar-se per escrit en el termini de vint dies, amb la indicació de la infracció comesa segons el parer de la persona recurrent, i s'acompanyarà un resguard que acredite haver efectuat el dipòsit de 50 - en el compte de dipòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el dipòsit, el defecte serà esmenable en el termini de dos dies i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació en forma al demandat Franklin Rommel Urresta Rivera, en situació de rebel·lia i ignorat parador, expedisc i firme aquest edicte.  
  
València, 9 de febrer de 2018.- La lletrada de l'Administració de justícia: Alicia Ordeig Rabadán.